Na začiatok sa oboznámte s podmienkami podpory a oslovte zhotoviteľov. Veľmi dôležité je zistiť, aký obnoviteľný zdroj energie sa hodí do vašej domácnosti a ktoré zariadenie je pre vás najlepšie. Keď v tom máte jasno, uzatvorte zmluvu so zhotoviteľom a požiadajte o pridelenie dotácie.  Žiadosť musíte vyplniť elektronicky a priložiť k nej potrebné prílohy. Podrobnejšie informácie nájdete v sekcii Ako podať žiadosť.  Po pridelení poukážky ju musíte do 30 dní uplatniť u zhotoviteľa, ktorému treba odovzdať všetky potrebné dokumenty. Zhotoviteľ musí v stanovenom čase dokončiť inštaláciu a až potom požiada o preplatenie poukážky.  Napokon Slovenská inovačná a energetická agentúra určí výšku výdavkov a tie zhotoviteľovi preplatí.